97/805/EY: Komission päätös, tehty 26 päivänä marraskuuta 1997, tiettyjä Kiinasta peräisin olevia kalastustuotteita koskevista suojatoimenpiteistä ja päätöksen 97/368/EY muuttamisesta (ETA:n kannalta merkityksellinen teksti)



Virallinen lehti nro L 330 , 02/12/1997 s. 0019 - 0020



KOMISSION PÄÄTÖS, tehty 26 päivänä marraskuuta 1997, tiettyjä Kiinasta peräisin olevia kalastustuotteita koskevista suojatoimenpiteistä ja päätöksen 97/368/EY muuttamisesta (ETA:n kannalta merkityksellinen teksti) (97/805/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että useista Kiinassa sijaitsevista jalostuslaitoksista tuoduissa kalastustuotteissa on havaittu Vibrio parahaemolyticus-bakteeria, Vibrio parahaemolyticus -bakteerin esiintyminen elintarvikkeissa johtuu huonoista hygieniaoloista ennen elintarvikkeiden jalostamista ja/tai sen jälkeen, ja se voi vaarantaa ihmisten terveyden, kyseisistä Kiinassa sijaitsevista laitoksista peräisin olevien tuotteiden tuontia ei tämän vuoksi enää voida sallia, Kiinassa tehdyissä yhteisön tarkastuksissa ja yhteisön raja-asemilla tehdyissä tarkastuksissa on havaittu, että kalastustuotteiden tuotannossa ja jalostuksessa on mahdollisia terveysriskejä, tiettyjä Kiinasta peräisin olevia kalastustuotteita koskevista suojatoimenpiteistä tehdyssä päätöksessä 97/368/EY (3), sellaisena kuin se on viimeksi muutettuna komission päätöksellä 97/620/EY (4), säädetään Kiinasta peräisin olevien tuoreiden kalastustuotteiden tuontikiellosta ja edellytetään, että Kiinasta peräisin oleville jäädytetyille tai jalostetuille kalastustuotteille tehdään järjestelmälliset mikrobiologiset tutkimukset, päätöstä 97/368/EY olisi tarkasteltava uudelleen ennen 28 päivää helmikuuta 1998, ja nykyisten löydösten perusteella olisi tarpeen pidentää kyseisessä päätöksessä säädettyjen toimenpiteiden voimassaoloaika 30 päivään kesäkuuta 1998, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämä päätös koskee Kiinasta peräisin olevia tuoreita, jäädytettyjä tai jalostettuja kalastustuotteita. 2 artikla Jäsenvaltioiden on kiellettävä seuraavista Kiinassa sijaitsevista laitoksista tulevien kaikissa muodoissa olevien kalastustuotteiden tuonti: Pinyang freezing multiple-producing factory - N:o 60 Jiangkou road Aojiang Pingyang, Zhejiang (laitosnumero 3300/02097) ja Wenzhou Hongdali aquatic products processing Co. Ltda Yanting cold storage plant Yanting, Cangman - Zhejiang (laitosnumero 3300/02083). 3 artikla Korvataan komission päätöksen 97/368/EY 6 artiklassa päivämäärä "28 päivää helmikuuta 1998" päivämäärällä "30 päivää kesäkuuta 1998". 4 artikla Jäsenvaltioiden on muutettava Kiinasta peräisin olevaan tuontiin soveltamansa toimenpiteet tämän päätöksen mukaisiksi. Niiden on ilmoitettava tästä komissiolle välittömästi. 5 artikla Kaikista tämän päätöksen soveltamisesta aiheutuvista kuluista vastaa lähettäjä, vastaanottaja tai näiden edustaja. 6 artikla Tämä päätös on osoitettu kaikille jäsenvaltioille. Tehty Brysselissä 26 päivänä marraskuuta 1997. Komission puolesta Franz FISCHLER Komission jäsen (1) EYVL L 373, 31.12.1990, s. 1 (2) EYVL L 162, 1.7.1996, s. 1 (3) EYVL L 156, 13.6.1997, s. 57 (4) EYVL L 254, 17.9.1997, s. 17